Trelis/gawiki huggingface dataset:
Beibut Shumenov. Dornálaí Casacstánach, a bhí ina churadh trom-mheáchan éadrom, is ea Beibut Amirhanoviç Shumenov, a rugadh ar 19 Lúnasa 1983 i Shymkent, An Chasacstáin.
Jürgen Brähmer. Dornálaí Gearmánach, a bhí ina churadh trom-mheáchan éadrom, is ea Jürgen Brähmer, a rugadh ar 5 Deireadh Fómhair 1978 i Stralsund, an Ghearmáin.
Laurence Fishburne. Is aisteoir Meiriceánach é Laurence John Fishburne III a rugadh ar an 30 Iúil, 1961 in Augusta, Georgia.
Ceallach mac Maoil Chobha. Deirtear gurbh Ard-Rí na hÉireann é Ceallach mac Maoil Chobha (Sean-Ghaeilge Cellach mac Máele Coba) (bás 658), ball de Chineál Chonaill, Uí Néill an Tuaiscirt. Maol Cobha mac Aodha (bás 615) ba ea a athair. Bhí sé i gcoróin ó 643 go 654.
De réir annála Éireann bunaithe ar Chroinic na hÉireann, chomh Ard-Rí ba ea é lena dheartháir, Conall Caol, tar éis bhás a n-uncail, Domhnall mac Aodha sa bhliain 642. Deirtear i "nAnnála Uladh" don bhliain 643:
Comhghuaillthe Dhomhnaill a bhí na ceithre chomharbaí uile, nuair a cloíodh Conall Caoch ag Cath mór Mhaigh Roth sa bhliain 637, agus d'fhéadfadh é dáiríre go raibh an ceathrar i réim le chéile. De réir na ríliosta, bhí Ceallach agus Conall i gcoróin roimh Diarmaid agus Blathmac. Ní fheictear Ceallach nó Conall ámh sa ríliosta is luaite, "Buile Choinn".
Sa tuaisceart, thug a gcol ceathrar a dhúshlán iad, ach chloígh Conall agus Ceallach é ag Cath Dhún Criomhthainn sa bhliain 650. Maraíodh Conall ag Diarmaid sa bhliain 654, agus fuair Ceallach bás sa bhliain 658, b'fhéidir i mBrú na Bóinne. B'fhéidir é gur ghabh Diarmaid Ceallach sa bhliain 654 agus gur éag sé i ngéibhinn.
Phós iníon Cheallaigh, Cacht (bás 681), rí Ailigh, Máel Dúin mac Máele Fithrich.
Conall mac Maoil Chobha. Ard-Rí na hÉireann a mheastar ba ea Conall mac Maoil Chobha (Sean-Ghaeilge Conall mac Máele Coba) (bás 654) ar a glaodh Conall Caol ("Conall Cóel") air. Maol Cobha mac Aodha (bás 615) ba ea a athair. Bhí sé i gcoróin ó 643 go 654.
De réir annála Éireann bunaithe ar Chroinic na hÉireann, chomh-Ard-Rí ba ea é lena dheartháir, Ceallach mac Maoil Chobha, tar éis bhás a n-uncail, Domhnall mac Aodha sa bhliain 642. Deirtear i "nAnnála Uladh" don bhliain 643:
Comhghuaillthe Dhomhnaill a bhí na ceithre chomharbaí uile, nuair a cloíodh Conall Caoch ag Cath mór Mhaigh Roth sa bhliain 637, agus d'fhéadfadh é dáiríre go raibh an ceathrar i réim le chéile. Insítear go raibh Conall i gceannas arm Dhomhnaill ag Cath Shailtír, cath cabhlaigh a tharla ar an lá gcéanna, inár cloíodh cabhlach Chineál Eoghain agus Dál Riada.
De réir na ríliosta, bhí Ceallach agus Conall i gcoróin roimh Diarmaid agus Blathmac. Ní fheictear Ceallach nó Conall ámh sa ríliosta is luaite, "Buile Choinn".
Sa tuaisceart, thug a gcol ceathrar a dhúshlán iad, ach chloígh Conall agus Ceallach é ag Cath Dhún Criomhthainn sa bhliain 650. 
Maraíodh Conall Caol sa bhliain 654. Deirtear i ngluais le hAnnála Uladh, athinste i nAnnála na gCeithre Máistrí gur mharaigh Diarmaid é.
John Tiptoft, 1ú Iarla Worcester. Fear uasal agus scoláire Sasanach, Tiarna Ard-Chisteoir, Tiarna Ardchonstábla agus Fear Ionaid na hÉireann ab ea John Tiptoft, 1ú Iarla Worcester KG (8 Bealtaine 1427 – 18 Deireadh Fómhair 1470). Tugadh "Búistéir Shasana" air. 
Bunús.
Rugadh é in Eversden i 1427, ba mhac é le John Tiptoft, 1ú Barún Tiptoft, agus Joyce Cherleton, comh-oidhre Edward Charleton, 5ú Barún Cherleton. Bhí sé suntasach as a chuid oideachais, ag staidéar i gColáiste na hOllscoile in Ollscoil Oxford ó aois 13 go 16.
Coinbhinsiún maidir le Pobail Dhúchasacha agus Treibheacha, 1989. Tháinig An Coinbhinsiún maidir le Pobail Dhúchasacha agus Treibheacha, 1989 (C169) de chuid na hEagraíochta Idirnáisiúnta Saothair i bhfeidhm ar an 5 Meán Fómhair 1989. Is é an conradh idirnáisiúnta is tábhachtaí maidir le cearta na pobal dúchasach atá ann, go mór mór i dtaobh na féinrialach agus na sainiúlachta cultúrtha.
Éire.
Níl Éire i measc na dtrí pháirtí is fiche a dhaingnigh an Coinbhinsiún, murab ionann is ceithre thír eile atá ina mballstáit de chuid an Aontais Eorpaigh: an Danmhairg, an Ísiltír, Lucsamburg agus an Spáinn. Níl Éire ina páirtí sa Choinbhinsiún maidir le Muintireacha Dúchasacha agus Threibheacha, 1957 (C107) ach an oiread.
Dáire Dreachleathan. Rí na Teamhrach de réir an ríliosta le fáil i mBuile Choinn ba ea Dáire Dreachleathan (Sean-Ghaeilge Dáire Drechlethan). Is deacair ámh é a aithint le haon rí na Teamhrach le fáil sna seanscéalta Gaelacha, toisc go bhfuil a leasainm taifeadta ach go huathúil sa chorpus atá ar marthain. Moladh le déanaí ámh triúr iarrthóirí: Dáire Doimthech, Dáire mac Cormaic agus Dáire Barrach.
Dáire Doimthech.
Is é Dáire Daimhtheach mac Iotha, rí cáiliúil na Teamhrach i seanscéalta na nGael, an t-iarrthóir is dóichí. Bhí cuid mhaith dá mhuintir, na Dáirine nó Corcu Loígde (gaolmhar mar a chreidtear leis na hÉarainn), ina ríthe cumhachta na Teamhrach le linn na ré luath-stairiúla, rud nárbh fhéidir le tiomsaitheoirí Uí Néill an liosta a shéanadh. Faightear sliochtach (nó sinsear, b'fhéidir) Dháire, Mac Con mhic Lughaidh Laidhe, sa liosta fosta.
Glaoitear go minic Dáire Síorchréachtach nó Síordréachtach ar Dháire sna seanscéalta agus ginealaigh, áit a bhfuil sé ina phearsa shuntasach sinseartha. Os a choinne sin, measann scoláirí ar thaobh T. F. O'Rahilly agus a chuid teoiricí stairiúla gur dia sinseartha na nÉarainn é.
Dáire mac Cormaic.
Is é Dáire mac Cormaic mhic Airt, luathsinsear Uí Néill, an chéad iarrthóir eile. Cé nach luaitear é sna seanscéalta mar rí na Teamhrach, moltar é de dheasca chlaonadh "Bhuile Choinn", mar a shíltear, ar son an Dáil Choinn.
Dáire Barrach.
Is é Dáire Barrach mac Cathair Mhóir, sinsear eapainmneach Uí Bhairrche, rítheaghlach Laighean, an dara hiarrthóir eile. Cé nach luaitear é mar rí na Teamhrach sna seanscéalta, tugtar faoi ndeara gur ghabh Uí Néill na tailte that timpeall uirthi! óna Laigin, agus gur dócha gur fágadh roinnt ríthe laighnigh na Teamhrach ar lár ó "BCC". Sa dán Laighneach na ríthe "Nidu dír Dermait", feictear a mhac, Muireadach Sníthe, agus a gharmhac Maonach, mar ríthe na Teamhrach. Féach freisin ámh "Laidcenn mac Bairchid.
Uí Néill an Deiscirt. Cineál de ríshliocht Uí Néil ab ea Uí Néill an Deiscirt a rinne ionradh agus a shocraigh síos i Ríocht na Míde agus na ríochtaí a ghabhann léi.
Seachnassach mac Blathmaic. Rí Bhreá agus Ard-Rí na hÉireann ba ea Seachnassach mac Blathmaic (Sean-Ghaeilge Sechnassach mac Blathmaic) (bás 671), a tháinig i gcomharbacht ar a athair Blathmac mac Áedo Sláine (bás 665) agus uncail Diarmaid mac Aodha Sláine (bás 665). Ba bhall é de Shíol Aodha Sláine d'Uí Néill an Deiscirt, ainmnithe as a sheanathair, Aodh Sláine (bás 604).
Deirtear gur éag athair agus uncail Sheachnassaigh de phlá mór — the "buide Chonaill" — a tharla i nÉirinn ón mbliain 664 ní 665 ar aghaidh.
Cuireann comhaontais phósta Sheachnassaigh in iúl go raibh dlúthghaoil aige leis na Laigin. Le Fionndealbh ní Cheallaigh ("Findelb ingen Chellaig"), iníon b'fhéidir le "Ceallach Cualann" (bás 715) a bhí an t-aon phósadh amháin aige dá bhfuil tuairisc ann. Phós a iníon, Bé Fáil (bás 741), in ann trátha Ceallach Cualann. Tá eolas ar bheirt iníonacha eile, Murgal agus Mumhain, ach ar mhac ar bith.
Ní fhaightear ach pas beag sna hannála maidir le réimeas Sheachnassaigh seachas a bhás. Maraíodh é i Mí na Samhna, November 671 ag Dubh Dúin, rí Chineál Cairbre, mion-ríocht Uí Néill ar imill uachtaracha na Bóinne gar do Chluain Ioraird. Tháinig a dheartháir Ceann Faoladh i gcomharbacht air mar Ard-Rí, is dócha dá bhliain in 672.
Níl Seachnassach san áireamh mar Ard-Rí sa luath-ríliosta Buile Choinn. Is dócha gur fágadh ar lár é d'aon ghnó, óir gur tiomsaíodh an liosta le linn réimeas Fhíonsneachta, marfóir a dheartháir, Ceann Faoladh (bás 675). Tá sé dáiríre san áireamh mar Ard-Rí i gCroinic na hÉireann, an bunleagan d'annála Éireann eile. 
Insítear i nAnnála na gCeithre Máistrí maidir leis:
Feictear Seachnasach sna saothair, idir úrscéalta agus gearrscéaltá, Sister Fidelma mysteries le Peter Tremayne.
Ceann Faoladh mac Blathmaic. Rí Bhreá agus Ard-Rí na hÉireann ba ea Ceann Faoladh mac Blathmaic (Sean-Ghaeilge Cenn Fáelad mac Blathmaic) (bás 675). Tháinig sé i gcomharbacht ar a athair Blathmac mac Aodha Sláine (bás 665) agus a dheartháir Seachnassach (bás 671). Ball de Shíol Aodha Sláine d'Uí Néill an Deiscirt ba ea é, ainmnithe as a sheanathair.
Maraíodh é, is dóigh i mbun royal circuit na hÉireann, gar do Loch Deirgeirt ag a chol ceathrar, chéile comhraic agus chomharba, Fíonsneachta Fleách (bás 695).
Insítear i nAnnála Easpacha na hÉireann:
Níl Ceann Faoladh san áireamh mar Ard-Rí sa luath-ríliosta "Buile Choinn". Is dócha gur fágadh ar lár é d'aon ghnó, óir gur tiomsaíodh an liosta le linn réimeas a mharfóra, Fíonsneachta. Tá sé dáiríre san áireamh mar Ard-Rí i gCroinic na hÉireann, an bunleagan d'annála Éireann eile. 
Ní fheictear go suntasach níos déanaí a mhuintir, Uí Chinn Fhaoladh.
Cineál. Is rannán de theaghlach é cineál, go háirithe de theaghlach Gaelach. Úsáidtear an téarma seo in Albain agus in Éirinn, i gcás ina bhféadfadh é a aistriú mar sliocht nó síol srl, a fhéadfaidh sliocht duine a léiriú ("mar shampla, sliocht Néill Naoighiallaigh"). 
San fhoclóir sanasaíoch 'An etymological dictionary of the Gaelic language', tugann Alasdair MacGilleBhàin an méid seo a leanas le fios faoin fhocal "cineal"; "offspring, clan, Irish "cineul", Old Irish "cenél", Welsh "cenedl", Old Welsh "cenetl", Corl "kinethel", "*kenetlo-n": Indo-European "qen", begin; Greek "kainós", new ( @G"kanjós"); Latin re-"cens", English "recent"; Church Slavonic "koni"", beginning; Sanskrit "kaná", young".
Tagairt.
Dearbhfhine. Téarma do ghrúpaí athairlíneacha agus struchtúir chumhachta is ea dearbhfhine (Sean-Ghaeilge derbfine). Shainmhínítear é sna chéad chonairí scríofa san Fhéineachas (nó Dlí na mBreithiún). Tá an focal fréamhaithe ón réimír "dearbh" (fíor-, dílis, cinnte) agus "fine" (gaol fola, treibh), mar sin go litriúil, fíor-ghaol.
Ba í an phríomhchuspóir a bhí leis ná mar institiúid oidhreachta maoine, le maoin a athdháileadh ar bhás comhalta do na baill eile den dearbhfhine. Ó bhunús, thagadh an téarma le grúpa ceithre ghlúin a raibh sin-sheanathair coiteann acu. D'imigh úsáid an téarma i léig de réir a chéile agus cuireadh ina áit an téarma "gealfhine" (Sean-Ghaeilge "gelfine") i gcomhair ghrúpa le níos lú daoine, sé sin, grúpa ina raibh gaoil trí ghlúin ann.
Tagairtí.
Henry Gray, 4ú (7ú) Barún Grey as Codnor. Fear uasal Sasanach ón gcúigiú haois déag ab ea Henry Gray, 4ú Barún Gray as Codnor (1435 - Aibreán 1496). Tar éis dó tacaíocht a thabhairt i dtosach do Theaghlach Lancaster le linn Chogaí na Rósanna, thug sé a dhílseacht don Rí buacach Éadbhard IV Shasana ina dhiaidh sin. 
D’ainneoin go raibh stair chonspóideach aige le baill eile de chuid na n-uaisle, bhí muinín an Rí aige, ceapadh é mar Fhear Ionad na hÉireann, oifig inar theip go suntasach air. 
Choinnigh sé fabhar dhá mhonarc ina dhiaidh sin, Risteard III agus Anraí VII, ar thug an bheirt acu talamh dó
Cúrsaí Staire (leabhar). Is leabhar é Cúrsaí Staire a scríobh an staraí, an Dochtúir Vincent Morley.
Cnuasach aistí ar staraithe agus ar scríobh na staire atá sa leabhar seo. Ar na húdair a bhfuil saothar faoi chaibidil ann, tá leithéidí Eric Hobsbawm, Jürgen Habermas, Daniel Corkery, Fernand Braudel agus Pierre Nora. Tá plé déanta ar thábhacht na ríomhaireachta, na teoirice agus na Gaeilge do shaothrú na staireagrafaíochta. Gheofar aistí sa chnuasach ar réimse leathan ábhar staire: náisiúnachas na Catalóine agus na hAlban, cúirteanna éigse an 18ú céad, gluaiseacht na nÉireannach Óg, polaitíocht Chonradh na Gaeilge, an Chéad Chogaidh Dhomhanda, imeacht na Breataine ón Aontas Eorpach, agus tuilleadh nach iad.
Tá 247 leathanach sa leabhar agus tá sé ar phraghas €10.
D'fhoilsigh Coiscéim an leabhar sa bhliain 2018. Valery Seery a dhear an clúdach agus Johnswood Press Teo a chuir an leabhar i gcló.
Eric Hobsbawm. Ba staraí Briotanach é Eric John Ernest Hobsbawm CH FRSL FBA ( 9 Meitheamh 1917 - 1 Deireadh Fómhair 2012) a raibh spéis faoi leith aige ins an chaipitleachas thionsclaíoch, an sóisialachas agus an náisiúnachas. 
Ba Mharxach é ar feadh an tsaoil, bhí tionchar ag a gcuid diongbháilteachta soch-pholaitiúla ar charachtar a chuid oibre. 
Saothair.
I measc a chuid saothar is cáiliúla, tá a thriológ faoin rud ar a thug sé " (', ' agus '), ' ar an , agus imleabhar curtha in eagar a thug isteach an smaoineamh ag a raibh tionchar ar "(Gaeilge: "traidisiúin chumtha").
Tagairtí.
Heinrich Häberlin. Dlíodóir, breitheamh agus polaiteoir Eilvéiseach ab ea Heinrich Häberlin (6 Meán Fómhair 1868 – 26 Feabhra 1947). Bhí Häberlin ina uachtarán ar Chomhairle Chónaidhme na hEilvéise dhá uair, sa bhliain 1926 agus sa bhliain 1931.
Saol.
Bhí Häberlin ina mhac léinn in Ollscoil Zurich ó 1887 ar aghaidh, agus ansin in Ollscoil Leipzig agus in Ollscoil Humboldt i mBeirlín. Rinneadh dlíodóir de sa bhliain 1891. Níorbh fhada go raibh sé i measc na ndlíodóirí ní ba rathúla ina chantún dúchais (Thurgau). Ba é a chliaint is cáiliúla ná Ferdinand Graf von Zeppelin. 
Bhí Häberlin ina uachtarán ar Chúirt Dúiche Frauenfeld ó 1899 go 1920.
Ball de Pháirtí Daonlathach Saor na hEilvéise, bhí Häberlin gníomhach i bpolaitíocht an chantúin agus an náisiúin ar feadh na mblianta fada. Bhí sé ar an gComhairle Náisiúnta ó 1904 go 1920 Bhí sé ina uachtarán uirthi, ó 1918-1919.
Leasuithe náisiúnta.
Bhí Häberlin ina bhall de Chomhairle Chónaidhme na hEilvéise ó 1920 go 1934, i gceannas ar an gceartas agus na príosúin. Le linn dó a bheith in oifig, glacadh le cód ceartais mhíleata nua, chomh maith le hathruithe ar an dlí riaracháin, ar an dlí maidir leis an gceannach éigeantach agus ar ghnéithe den dlí tráchtála. 
Ba é an rud is tábhachtaí a rinne sé ná gur ritheadh athchóiriú mór ar an dlí coiriúil. Mar sin féin, theip air nuair a rinne sé iarracht an dlí tráchta a chomhoiriúnú ar fud na hEilvéise, ar diúltaíodh dó i reifreann a tharla i mí Bealtaine 1927. 
Bhí baint ag Häberlin le dhá mholadh eile ar diúltaíodh dóibh i reifrinn (Lex Häberlin I sa bhliain 1922 agus Lex Häberlin II sa bhliain 1934) a neartódh cumhachtaí an stáit Eilvéisigh le dul in ngleic leis an antoisceachas, ón eite chlé agus ón eite dheis.
Bhí Häberlin ina uachtarán ar Chomhairle Chónaidhme na hEilvéise sa bhliain 1926 agus sa bhliain 1931. D'éirigh sé as Comhairle na Cónaidhme ar 30 Aibreán 1934. 
Ghlac Häberlin páirt ghníomhach i saol an phobail go dtí go gairid roimh a bhás i 1947.
Jürgen Habermas. Is fealsamh agus socheolaí Gearmánach é Jürgen Habermas (a rugadh 18 Meitheamh 1929) i dtraidisiún na teoirice criticiúla agus na pragmatachais. Pléann a chuid oibre le réasúntacht chumarsáideach agus leis an réimse poiblí. 
Tá baint aige le Scoil Frankfurt, díríonn obair Habermas ar bhunsraitheanna na heisteolaíochta agus na teoirice sóisialta, an anailís ar ardchaipitleachas agus daonlathas, an forlámhas an dlí i gcomhthéacs an athraithe chriticiúil éabhlóidigh shóisialta, cé go bhfuil sé laistigh de theoranta thraidisiún an dlí nádúrtha, agus pholaitíocht chomhaimseartha, go háirithe polaitíocht na Gearmáine. Tá córas teoiriciúil Habermas dírithe ar fhéidearthacht na réasúnaíochta, fuascailt agus cumarsáid réasúnach-chriticiúil a nochtadh in institiúidí nua-aimseartha agus i gcáil an duine leasanna réasúnacha a bheartú agus a shaothrú. Tá aithne ar Habermas as a chuid oibre ar choincheap na nua-aoise, go háirithe maidir le díospóireachtaí an chuíchóirithe a leag Max Weber amach ar dtús. Bhí tionchar aige ar réadúlacht Mheiriceá, gníomhtheoiric, agus an t-iarstruchtúrachas.
Páistí an Chinn Chaoch. Is é Paistí an Chinn Chaoch an leagan Gaeilge den leabhar Béarla dar theideal "Children of the Dead End: The Autobiography of an Irish Navvy" le Patrick MacGill 
(Pádraig Mac a' Ghoill).
I réamhrá an leabhair, sa bhliain 1914, scríobh an t-údar Pádraig Mac a' Ghoill an méid seo a leanas ("i mBéarla"); "Sna leathanaigh seo a leanas anseo tá iarracht déanta agam scéal an náibhí a inse: an cineál saoil a chaitheann sé, na dainséir ina mbíonn sé, agus mar a bhíonn a bhás go minic. Tá mórán den scéal s'agamsa bunaithe ar daoine a raibh aithne agam orthu. Is gnáth-dhaoine iad Seòsamh an Mhuilscín &amp; Dónall Rua, agus casadh orm iad ar oibreacha dainséartha nó i dtithe bréana aíochta... caithfear a rá gur tháinig mé tríd na h-eachtraí uile atá scríofa anseo, beagnach".
D'fhás Pádraig Mac a' Ghoill suas i dTír Chonaill ag deireadh na naoú h-aoise déag. Bhí an saol iontach crua de bharr leatrom na dtiarnaí talún, cumhacht na cléire, agus saibhreas na dtoicí móra. B'éigean dó dul ag obair mar sclabhaí feirme agus é ina ógánach fós, agus ba ghairid gur thug sé aghaidh ar Albain. D'oibrigh se ina náibhí in áiteacha éagsúla ansin, obair an-mhaslach faoi dhroch-chúinsí.
Cruthaíonn a leabhar clasaiceach 'Children of the Dead End', a foilsíodh den chéad uair i 1914, pictiúr den saol sin dúinn. Tá léargas ann ar thréithe na ndaoine, ar an drochdhóigh ar caitheadh leo, agus ar an chaidreamh eatarthu. Cé gur dhoiligh dóibh é sheas cairde le chéile agus mhair an grá ina measc. Baineann an scéal críoch chorraitheach amach, de barr grá do chailín Éireannach a cuireadh dá treoir.
Nuair nach bhfuair sé oiliúint ar bith i léamh ná scríobh a theanga féin, ní i nGaeilge a scríobh Pádraig Mac a'Ghoill. Ach a bhuíochas ar Mhícheál Mac Giolla Easbuic, anois tá 'Páistí an Chinn Chaoch' le fáil againn féin.
Mícheál Mac Giolla Easpuic a chuir an leabhar in eagar.
An comhlacht foilsitheoireachta Coiscéim a d'fhoilsigh an leabhar.
Clúdach: Bun an Easa, le Plunkett Smith
Tá 310 leathanach sa leabhar agus cosnaíonn sé 15 Euro.
Palermo Football Club. Is club peile Iodálach é Palermo Football Club, ar a dtugtar Palermo níos simplí, atá lonnaithe i gcathair Palermo. Milita i Serie C.
Maidir le láithrithe i Cupaí na hEorpa, tá cúig lá ag an gclub i Corn UEFA / Europa League. I rangú suthain an chomórtais dheireanaigh seo, tá Palermo sa 221ú háit, an 11ú háit i measc fhoirne na hIodáile dá bharr.
Sa bhliain 2007 bhí an 51ú háit aige freisin sa rangú UEFA. ​​ De réir an rangú a dhréachtaítear go míosúil ag an IFFHS, áfach, ba é an 19ú rangú is airde a baineadh amach riamh áit, sroichte araon i mí Feabhra de réir rangú eile den chomhlacht céanna, tá an club rosanero sa 121ú háit ar na foirne is fearr ar domhan ag smaoineamh ar an tréimhse ón 1 Eanáir 1991 go 31 Nollaig 2009. 
Liosta trófaí.
Comórtais náisiúnta.
Corn Bua na Sciathán. Craobh Serie B na hIodáile: 5
1931-1932, 1947-1948, 1967-1968, 2003-2004, 2013-2014
Serie Chorn na hIodáile C: 1
1992-1993
Breandán 'ac Gearailt. Is scríbhneoir agus polaiteoir Éireannach as Contae Chiarraí é Breandán 'ac Gearailt. 
Tá blianta fada caite aige mar chomhairleoir contae agus mar bhall de bhord Údarás na Gaeltachta, chomh maith le tamall ina mhéara ar Chiarraí. 
Ba mhúinteoir é a rinne fónamh i gcúrsaí oideachais ina chontae féin agus áiteanna eile.
Bhí sé gníomhach i nGluaiseacht Chearta Siabhialta na Gaeltachta ina cheantar dúchais, agus deirtear nach leasc leis a thuairimí neamhspleácha a chur in iúl riamh.
Leabhair.
Is é an seachtú leabhar uaidh i gcló ag Coiscéim "Seanfhocail gan Sárú agus nathanna eile".
Cath Chnoc Dhongan. Tharla Cath Chnoc Dungan i gContae na Mí, in oirthear na hÉireann an 8 Lúnasa 1647. Coimhlint ghéar a bhí ann idir arm na Comhdhála Éireannaí agus Parlaimint Shasana le linn Chogadh na hAon Bhliana Déag. 
D'idircheapadh arm na nÉireannach ar mháirseáil i dtreo Bhaile Átha Cliath agus scriosadh é. Cé gur ócáid é nach bhfuil mórán eolais air, fiú in Éirinn, bhí an cath an-fhuilteach (le breis agus 3000 marbh) agus bhí iarmhairtí polaitiúla tábhachtacha aige. 
Scrios bua bParlaiminteoirí Arm na Comhdhála i gCúige Laighean agus chuir sé le titim chúis na Comhdhála agus concas na hÉireann ag Arm na bParlaiminteoirí sa bhliain 1649. 
Cúlra.
Faoi 1647, bhí Comhdháil Chaitliceach na hÉireann ag rialú na hÉireann go léir ach amháin iamhchríocha na bParlaiminteoirí timpeall Bhaile Átha Cliath agus Chorcaí agus lonnaíocht iargúlta Albanach i gCúige Uladh. An bhliain roimhe sin, dhiúltaigh siad conradh le Ríogaithe Sasanacha, ina ionad sin bhí siad i bhfabhar deireadh a chur leis na fórsaí Briotanacha a bhí fágtha in Éirinn.
I mí Lúnasa, bhí arm Laighean na Comhdhála faoi Thomas Preston ag iarraidh Baile Átha Cliath a bhaint ó garastún Parlaiminte Shasana faoi Michael Jones, nuair a d'idircheap na Maolchinn é agus bhí iallach orthu cath a thabhairt. Cheana féin, mháirseáil Jones 32 míle go Baile Átha Troim chun an garastún Parlaiminte ag Caisleán Bhaile Átha Troim a fhuaiscilt. Rinne Preston, a bhí ag leanúint gluaiseachtaí Jones, iarracht máirseáil ar Bhaile Átha Cliath sular fhill arm Jones, ach níor chlúdaigh sé ach 12 mhíle sular gabhadh é ag Cnoc Dungan, áit a raibh ar fhórsaí na Comhdhála cath a chur in eagar.
Troideadh an cath dhá mhíle ó dheas ó shráidbhaile Chnoc an Línsigh.
Aithreachas. Míshásamh a bheadh ar dhuine, faoi ghníomh mícheart a bheith déanta aige, is ea aithreachas (nó aithrí), maille le sástacht glacadh le pionós cuí, agus rún gan an gníomh a dhéanamh arís.
Thomas Preston, 1ú Bíocunta na Teamhrach. Saighdiúir Éireannach den 17ú haois ab ea Thomas Preston, 1ú Bíocunta na Teamhrach (1585 - Deireadh Fómhair 1655). 
Tar éis seirbhís fhada mar amhas in Arm na Spáinne, d’fhill Preston ar Éirinn nuair a bhris Éirí Amach 1641 amach. 
Ceapadh é chun bheith i gceannas ar Arm Laighean de Chomhdháil na nÉireannach, agus d’éirigh go maith leis, chomh maith le roinnt treascairtí troma ar nós Chath Chnoc Dhongan i 1647, inar scriosadh a arm beagnach go léir. Cosúil le ceannairí Comhdhála eile, ba Ríogaí Caitliceach é Preston. 
D’fhan sé i ndlúth-theagmháil leis an Tiarna Leifteanant Séamus de Buitléir , 1ú Diúc Urumhan, agus thacaigh sé go láidir le comhghuaillíocht idir lucht na Comhdhála agus na Ríogaí i gcoinne na maolcheann.
Idé-eolaíocht. Iomlán na dtuairimí fealsúnacha agus polaitíochta a bheadh ag duine, aicme nó fiú ag náisiún áirithe is ea idé-eolaíocht. 
Uaireanta tá ciall drochmheasúil in úsáid an téarma "idé-eolaíoch"; is é sin, tuairimíocht gan beann ar an réaltacht, nó faoi thionchar.
In amanna éilíonn na húdaráis go mbeadh gach duine ag cloí leis an idé-eolaíocht chéanna agus iarrann siad lánghéilleadh dá dteagasc.